« Donn in pyé, i pran in karo ! » - In kozman pou la rout - Oté
« Donn in pyé, i pran in karo ! » - In kozman pou la rout
Témoignages.re / 22 zwin 2015
Mi pans, konm moin, zot la fini antann kozman-la… pa arienk in foi, sanm pou moin ? Dabor nana son sans prop : propriétèr la di aou arash i pyé magnoc. Ala pa k’ou i arash tout lo karo pou ou ! Sa lé pa a fèr sa !
Nana osi lo sans figiré : i donna ou in l’otoeizasyon, ala ké ou i dépass lo l’otorizasyon. In légzanp : i donn aou in pèrmi pou fé in pti l’imèb kat apartman, ala ké ou i fé lodoub san domann modifyé out pèrmi. Donk i donna ou in pyé ou ipran in karo !
Kosa zot i anpas de sa ? Arien ditou ? fé travay z’ot koko ! Fé bouy z’ot matyèr griz ! zot va oir ké rant-rant ni tonm souvan dé foi in pédakor rantre nou.